CELEX: 32022D0609(01)
Language: lt
Date: 1654128000000
Title: Tarybos sprendimas 2022 m. birželio 2 d. kuriuo skiriami Europos maisto saugos tarnybos Valdančiosios tarybos nariai ir pakaitiniai nariai, kurie atstovauja pilietinei visuomenei ir maisto grandinės interesams 2022/C 225/02

2022 6 9   
               
               
                  LT
               
               
                  Europos Sąjungos oficialusis leidinys
               
               
                  C 225/2
               
            
         TARYBOS SPRENDIMAS
         2022 m. birželio 2 d.
         kuriuo skiriami Europos maisto saugos tarnybos Valdančiosios tarybos nariai ir pakaitiniai nariai, kurie atstovauja pilietinei visuomenei ir maisto grandinės interesams
         (2022/C 225/02)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras, (1) ypač į jo 25 straipsnio 1a dalies c punktą,
         atsižvelgdama į Europos Komisijos Tarybai 2022 m. sausio 20 d. laišku pateiktą kandidatų sąrašą,
         atsižvelgdama į Europos Parlamento 2022 m. gegužės 18 d. pareikštą nuomonę,
         kadangi:
         
                     (1)
                  
                  
                     labai svarbu užtikrinti Europos maisto saugos tarnybos (toliau – EFSA) nepriklausomumą, aukštą mokslinę kokybę, skaidrumą ir veiksmingumą. Taip pat būtina užtikrinti EFSA bendradarbiavimą su valstybėmis narėmis;
                  
               
                     (2)
                  
                  
                     Europos Parlamento ir Tarybos reglamentas (ES) 2019/1381 (2) iš dalies pakeitė Reglamentą (EB) Nr. 178/2002, kiek tai susiję su, inter alia, EFSA Valdančiosios tarybos sudėtimi;
                  
               
                     (3)
                  
                  
                     pagal Reglamento (ES) 2019/1381 10 straipsnio 2 dalį EFSA Valdančiosios tarybos narių, kurie pareigas eina 2022 m. birželio 30 d., kadencija baigiasi tą dieną. EFSA Valdančiosios tarybos nariai ir pakaitiniai nariai, kurių kadencija turi prasidėti 2022 m. liepos 1 d., turi būti paskirti pagal Reglamentu (ES) 2019/1381 nustatytą naują siūlymo ir skyrimo procedūrą;
                  
               
                     (4)
                  
                  
                     savo 2022 m. balandžio 7 d. sprendimu (3) Taryba valstybių narių atstovus jau paskyrė EFSA Valdančiosios tarybos nariais ir pakaitiniais nariais;
                  
               
                     (5)
                  
                  
                     pagal Reglamentu (ES) 2019/1381 numatytą naują siūlymo ir skyrimo procedūrą reikalaujama, kad EFSA Valdančiąją tarybą taip pat sudarytų keturi nariai ir keturi pakaitiniai nariai, turintys teisę balsuoti, kurie atstovauja pilietinei visuomenei ir maisto grandinės interesams, t. y. vienas narys ir vienas pakaitinis narys iš vartotojų organizacijų, vienas narys ir vienas pakaitinis narys iš nevyriausybinių aplinkosaugos organizacijų, vienas narys ir vienas pakaitinis narys iš ūkininkų organizacijų ir vienas narys ir vienas pakaitinis narys iš pramonės organizacijų;
                  
               
                     (6)
                  
                  
                     nariai ir pakaitiniai nariai, kurie atstovauja pilietinei visuomenei ir maisto grandinės interesams, turi būti skiriami Tarybos, pasikonsultavus su Europos Parlamentu pagal Komisijos sudarytą sąrašą. Jų kadencijos trukmė yra ketveri metai ir ji gali būti atnaujinta tik vieną kartą;
                  
               
                     (7)
                  
                  
                     į Komisijos pateiktą sąrašą įtraukti kandidatai buvo atrinkti paskelbus kvietimą pareikšti susidomėjimą remiantis jų atitinkama patirtimi ir kompetencija maisto grandinės teisės ir politikos srityje, įskaitant rizikos vertinimą, taip pat remiantis jų atitinkama kompetencija valdymo, administraciniais, finansiniais ir teisiniais klausimais;
                  
               
                     (8)
                  
                  
                     siekiant paskirti EFSA Valdančiosios tarybos keturis narius ir keturis pakaitinius narius, kurie atstovauja pilietinei visuomenei ir maisto grandinės interesams, Komisijos pateiktas sąrašas buvo išnagrinėtas remiantis Komisijos pateiktais dokumentais ir atsižvelgiant į Europos Parlamento pareikštą poziciją. Tų narių ir pakaitinių narių paskyrimu pagal šį sprendimą EFSA Valdančiojoje taryboje toliau užtikrinami aukščiausi kompetencijos standartai ir kuo įvairesnė atitinkama patirtis bei kompetencija maisto grandinės teisės ir politikos srityje, įskaitant rizikos vertinimą, kartu užtikrinant, kad joje būtų atitinkamos kompetencijos valdymo, administraciniais, finansų ir teisės klausimais,
                  
               PRIĖMĖ ŠĮ SPRENDIMĄ:
         
            1 straipsnis
            Europos maisto saugos tarnybos Valdančiosios tarybos nariais ir pakaitiniais nariais laikotarpiui nuo 2022 m. liepos 1 d. iki 2026 m. birželio 30 d. skiriami šie asmenys:
            
                        Kategorija
                     
                     
                        Nariai
                     
                     
                        Pakaitiniai nariai
                     
                  
                        Vartotojų organizacijos
                     
                     
                        Floriana CIMMARUSTI
                     
                     
                        Eleni IOANNOU-KAKOURI
                     
                  
                        Nevyriausybinės aplinkosaugos organizacijos
                     
                     
                        Xavier GABARRELL DURANY
                     
                     
                        Apolline ROGER
                     
                  
                        Ūkininkų organizacijos
                     
                     
                        Annette TOFT
                     
                     
                        Maira DZELZKALĒJA-BURMISTRE
                     
                  
                        Pramonės organizacijos
                     
                     
                        Rebeca FERNANDEZ
                     
                     
                        Dimitrios LADIKOS
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2022 m. birželio 2 d.
            
               
                  Tarybos vardu
               
               
                  Pirmininkė
               
               A. DE MONTCHALIN
            
         
         
            (1)  OL L 31, 2002 2 1, p. 1.
         
            (2)  2019 m. birželio 20 d. Europos Parlamento ir Tarybos reglamentas (ES) 2019/1381 dėl ES vykdomo rizikos vertinimo maisto grandinėje skaidrumo ir tvarumo, kuriuo iš dalies keičiami reglamentai (EB) Nr. 178/2002, (EB) Nr. 1829/2003, (EB) Nr. 1831/2003, (EB) Nr. 2065/2003, (EB) Nr. 1935/2004, (EB) Nr. 1331/2008, (EB) Nr. 1107/2009, (ES) 2015/2283 ir Direktyva 2001/18/EB (OL L 231, 2019 9 6, p. 1).
         
            (3)  2022 m. balandžio 7 d. Tarybos sprendimas, kuriuo valstybių narių atstovai skiriami Europos maisto saugos tarnybos Valdančiosios tarybos nariais ir pakaitiniais nariais (OL C 159, 2022 4 12, p. 6).